## Ministru kabineta noteikumu projekta

## „Kārtība, kādā Valsts policija veido valsts nozīmes ieroču un munīcijas kolekcijas un ložu un čaulu kontrolkolekciju” sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| 1. **Tiesību akta projekta izstrādes nepieciešamība** | | | |
| 1. | Pamatojums | | Ieroču un speciālo līdzekļu aprites likuma (turpmāk – Likums) 29.panta pirmā daļa un 48.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2015.gada 19.martā tika pieņemti grozījumi Likumā, kas stājās spēkā 2015.gada 14.aprīlī.  2015.gada 19.marta “Grozījumi Ieroču un speciālo līdzekļu aprites likumā” (turpmāk – Grozījumi likumā) izsaka 29.panta pirmo daļu jaunā redakcijā, paredzot, ka Valsts policija Ministru kabineta noteiktajā kārtībā dienesta lietošanai:   1. veido ieroču kolekciju salīdzinošās izpētes vajadzībām, apkopojot tajā ieročus, kas iegādāti vai dāvināti, konfiscēti vai atsavināti, ieskaitot pašizgatavotus, nelikumīgi pārveidotus vai aizliegtus ieročus; 2. veido to Latvijā reģistrēto vītņstobra šaujamieroču (izņemot Nacionālo bruņoto spēku šaujamieročus) ložu un čaulu kontrolkolekciju, kuru kalibrs nav lielāks 12,7 milimetriem (0,5 collām); 3. var veidot Latvijā klasificēto šaujamieroču (izņemot Nacionālo bruņoto spēku šaujamieročus un munīciju) paraugu kolekciju.   Grozījumi likuma 29.panta pirmajā daļā tika pieņemti, lai Valsts policijai būtu tiesības, vadoties no praktiskās nepieciešamības apsvērumiem un tai piešķirtā finansējuma, veidot Latvijā klasificēto šaujamieroču (izņemot Nacionālo bruņoto spēku šaujamieročus un munīciju) paraugu kolekciju (piemēram, gadījumos, kad ekspertīzes izdarīšanai nepieciešams konkrēts šaujamierocis ar konkrētu šim šaujamierocim paredzētu munīciju, kas nav iekļauta Likuma 29.panta pirmās daļās 1. un 2.punktā minētajā kolekcijā), jo pirms Grozījumiem likumā Valsts policijai bija obligāts pienākums veidot minēto paraugu kolekciju, iekļaujot tajā visus Latvijā klasificētos šaujamieročus un to munīciju, izņemot Nacionālo bruņoto spēku šaujamieročus un munīciju.  Grozījumi likumā neparedz grozīt Likuma 48.panta pirmo daļu, kas nosaka, ka ar visiem Latvijā apritē esošajiem A, B un C kategorijas vītņstobra šaujamieročiem (izņemot Nacionālo bruņoto spēku šaujamieročus un traumatiskos šaujamieročus), kuros lodei šāviena brīdī ir tiešs kontakts ar stobru, izdarāmi kontrolšāvieni Valsts policijā. Valsts policija ložu un čaulu kontrolkolekciju glabā Ministru kabineta noteiktajā kārtībā.  Šobrīd Likuma 29.panta pirmajā daļā minēto kolekciju un kontrolkolekciju veidošanu un Likuma 48.panta pirmajā daļā paredzēto kontrolkolekciju glabāšanu nosaka Ministru kabineta 2012.gada 24.janvāra noteikumi Nr.76 „Kārtība, kādā Valsts policija veido valsts nozīmes ieroču un munīcijas kolekcijas un ložu un čaulu kontrolkolekciju” (turpmāk – noteikumi Nr.76).  Ņemot vērā Grozījumus likumā un Oficiālo publikāciju un tiesiskās informācijas likuma 9.panta piekto daļu, ir izstrādāts Ministru kabineta noteikumu projekts „Kārtība, kādā Valsts policija veido valsts nozīmes ieroču un munīcijas kolekcijas un ložu un čaulu kontrolkolekciju” (turpmāk – projekts).  Projekts atšķirībā no noteikumiem Nr.76 paredz Valsts policijas tiesības (nevis obligātu pienākumu) veidot Latvijā klasificēto šaujamieroču (izņemot Nacionālo bruņoto spēku šaujamieročus un munīciju) paraugu kolekciju un atzīst noteikumus Nr.76 par spēku zaudējušiem, kā arī precizē noteikumu Nr.76 7.punktu, ņemot vērā 2013.gada 6.jūnija likumā “Grozījumi Ieroču un speciālo līdzekļu aprites likumā” minēto grozījumu Likuma 48.panta sestajā daļā.  Projekts nodrošinās Oficiālo publikāciju un tiesiskās informācijas likuma 9.panta piektās daļas ievērošanu, novērsīs pretrunu Likuma 29.panta pirmās daļas 3.punktā un noteikumu Nr.76 1.3.apakšpunktā, nodrošinot Ministru kabineta noteikumos ietvertā normatīvā regulējuma atbilstību Grozījumiem likumā. |
| 3. | Projekta izstrādē iesaistītās institūcijas | | Valsts policija |
| 4. | Cita informācija | | Nav. |
|  | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts policijas amatpersonas, kuras veido Likuma 29.panta pirmajā daļā minētās kolekcijas un minēto kontrolkolekciju. | |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neatstāj ietekmi uz tautsaimniecību un administratīvo slogu. Šīs sadaļas 1.punktā minētajai sabiedrības mērķgrupai (Valsts policijai) projekta tiesiskais regulējums maina tās pienākumu veidot Latvijā klasificēto šaujamieroču (izņemot Nacionālo bruņoto spēku šaujamieročus un munīciju) paraugu kolekciju. Turpmāk sabiedrības mērķgrupa varēs (tai būs tiesības) veidot minēto paraugu kolekciju.  Valsts un pašvaldību iestādēm projekta tiesiskais regulējums nemaina tiesības un pienākumus, kā arī veicamās darbības. | |
| 3. | Administratīvo izmaksu monetārs novērtējums | Projekts šo jomu neskar. | |
| 4. | Cita informācija | Nav. | |
| |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2015. gads** | | Turpmākie trīs gadi *euro* | | | | **2016.** | **2017.** | **2018.** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo  (n) gadu | | 1 | 2 | 3 | 4 | 5 | 6 | | 1. Budžeta ieņēmumi: | 0 | 0 | 0 | 0 | 0 | | 1.1. valsts pamatbudžets, tai skaitā ieņēmumi no valsts nodevām | 0 | 0 | 0 | 0 | 0 | | 1.2. valsts speciālais budžets | 0 | 0 | 0 | 0 | 0 | | 1.3. pašvaldību budžets | 0 | 0 | 0 | 0 | 0 | | 2. Budžeta izdevumi: | 0 | 0 | 0 | 0 | 0 | | 2.1. valsts pamatbudžets | 0 | 0 | 0 | 0 | 0 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: |  |  |  |  |  | | 3.1. valsts pamatbudžets | 0 | 0 | 0 | 0 | 0 | | 3.2. speciālais budžets | 0 | 0 | 0 | 0 | 0 | | 3.3. pašvaldību budžets | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 0 | 0 | 0 | 0 | | 0 | 0 | 0 | 0 | | 5. Precizēta finansiālā ietekme: | X | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Valsts policija Likuma 29.panta pirmajā daļā minētās kolekcijas un minēto kontrolkolekciju veidos Valsts policijai piešķirto valsts budžeta finanšu līdzekļu ietvaros. | | | | | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalību projektā nav nepieciešams nodrošināt, jo Valsts policija veidos Likuma 29.panta pirmās daļas 1. un 2.punktā minētās kolekcijas, savukārt Likuma 29.panta pirmās daļas 3.punktā minēto kontrolkolekciju varēs veidot (pēc nepieciešamības apsvērumiem) vienīgi dienesta lietošanai un izmantos tikai Valsts policijas vajadzībām, un tas neietekmēs citas iestādes, organizācijas, komersantus un fiziskās personas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Normatīvā akta izpildi nodrošinās Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas IV un V sadaļa – projekts šīs jomas neskar.*

Iesniedzējs: Iekšlietu ministrs R.Kozlovskis

Vizē: valsts sekretāre I.Pētersone – Godmane

25.05.2015. 15:17

1040

R.Nora

67829546, [raitis.nora@vp.gov.lv](mailto:raitis.nora@vp.gov.lv)